
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,                   
DE DISCIPLINĂ ŞI IMUNITĂŢI
                
	
	Bucureşti, 14.06.2016
Pl-x 180


RAPORT 

asupra propunerii legislative privind modificarea alin. (4) al art.5 din Legea nr.47 din 18 mai 1992 privind organizarea şi funcţionarea Curţii Constituţionale, republicată
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi, a fost sesizată spre dezbatere, în fond, cu propunerea legislativă privind modificarea alin.(4) al art.5 din Legea nr.47 din 18 mai 1992 privind organizarea şi funcţionarea Curţii Constituţionale, republicată, transmis cu adresa nr. Pl-x 180 din 16 mai 2016, înregistrat sub nr. 4c-11/693 din 16 mai 2016.
Potrivit dispoziţiilor art.75 din Constituţia României, republicată, şi ale art.92 alin. (8) pct. 2 din Regulamentul Camerei Deputaţilor, republicat, Camera Deputaţilor este prima Cameră sesizată. 
Consiliul Legislativ a avizat favorabil propunerea legislativă, conform avizului nr.442 din 10 mai 2016. 
Propunerea legislativă are ca obiect modificarea art.5 alin.(4) din Legea nr.47/1992 privind organizarea şi funcţionarea Curţii Constituţionale, republicată, cu modificările ulterioare, în scopul corelării acestor dispoziţii cu cele reţinute de Curtea Constituţională prin Decizia nr.989/2008. 
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din  14 iunie 2016

Din numărul total de 25 membri ai Comisiei juridice, de disciplină şi imunităţi au participat la  şedinţă conform listei de prezenţă. 
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de  voturi să propună plenului Camerei Deputaţilor, adoptarea, propunerii legislative privind modificarea alin. (4) al art.5 din Legea nr.47 din 18 mai 1992 privind organizarea şi funcţionarea Curţii Constituţionale, republicată, cu amendamentele admise redate în Anexa la prezentul raport.
În raport cu obiectul şi conţinutul său,  propunerea legislativă  face parte din categoria legilor organice. 

                      VICEPREŞEDINTE,                                    SECRETAR,

                        Ioan CUPŞA                              Sorin Constantin STRAGEA
Consilier  parlamentar
Florica Manole
     Anexa

AMENDAMENTE ADMISE
	Nr. crt.
	Text Legea nr.47/1992
	Text propus de comisie

 (autorul amendamentului)
	Motivare

	1
	LEGE nr. 47 din 18 mai 1992*) privind organizarea şi funcţionarea Curţii Constituţionale - REPUBLICARE
	„Lege pentru modificarea art.5 alin.(4) din Legea  nr.47/1992 privind organizarea şi  funcţionarea Curţii Constituţionale”
	

	2
	
	Articol  unic.  Alineatul (4) al articolului 5 din Legea nr.47/1992 privind organizarea şi  funcţionarea Curţii Constituţionale, republicată în Monitorul Oficial al României, Partea I, nr.807 din 3 decembrie 2010, cu modificările ulterioare, se modifică  şi  va avea următorul cuprins:
	

	3
	Art. 5 

        (4)Fiecare Cameră a Parlamentului numeşte, cu votul majorităţii membrilor săi, la propunerea Biroului permanent şi pe baza recomandării Comisiei juridice, în calitate de judecător, persoana care a întrunit numărul cel mai mare de voturi.

	1. Alineatul (4) al articolului 5 se modifică şi  va avea următorul cuprins:

      „(4) Fiecare Cameră a Parlamentului numeşte, în prezenţa majorităţii membrilor săi, la propunerea Biroului permanent şi pe  baza recomandării Comisiei juridice, în calitate de judecător, persoana care a întrunit numărul cel mai mare de voturi, cu respectarea  art. 76  alin. (2) din Constituţia României. 
       Autor: deputat Eugen Nicolicea

